Raimundas Sargūnas

Raimundas Sargūnas (1931 m. rugpjūčio 31 d. – 2002 m. vasario 9 d.) – Lietuvos krepšininkas, krepšinio treneris.

1938–1943 m. mokėsi Panevėžio 2-ojoje pradinėje mokykloje, 1943–1951 m. – Panevėžio 1-ojoje vidurinėje mokykloje. 1952–1956 m. studijavo Lietuvos kūno kultūros institute. Pirmasis treneris – V. Variakojis.Raimundas Sargūnas, Lietuvos sporto enciklopedija

Raimundas Sargūnas rungtyniavo Panevėžio „Žalgirio“, „Spartako“, Kauno kūno kultūros instituto, Kauno „Žalgirio“ vyrų krepšinio komandose. Triskart laimėjo Lietuvos TSR čempionatą, kartą – taurę. TSRS tautų spartakiados krepšinio varžybų bronzos medalio, TSRS taurės laimėtojas. Raimundas Sargūnas atstovavo Lietuvos TSR rinktinei, už ją sužaidė 17 rungtynių, pelnė 60 taškų.

1956 m. baigęs krepšininko karjerą, Raimundas Sargūnas ėmėsi trenerio darbo. 1956–1959 m. – Respublikinės vaikų sporto mokyklos instruktorius-metodininkas, 1959–1978 m. – Panevėžio žaidimų, 1978–1990 m. – Panevėžio internatinės sporto mokyklų vyriausiasis treneris. 1978–1990 m. – Lietuvos moksleivių krepšinio rinktinės vyriausiasis treneris. Treniravo Panevėžio „Lietkabelį“, Kauno „Žalgirį“. Tarp jo auklėtinių – Jo auklėtiniai – Arvydas Sabonis, Šarūnas Marčiulionis, Jonas Kazlauskas, Raimundas Čivilis, Vitoldas Masalskis, Vytenis Andriūnas, Gintaras Leonavičius, Gintaras Einikis. 1991–1992 m. dirbo Lietuvos nacionalinės rinktinės trenerių štabe, prisidėjo iškovojant 1992 m. olimpinių žaidynių bronzą.

 Pasiekimai 
Žaidėjo karjera
 Lietuvos TSR čempionatas: 1953, 1954, 1956 m.
 Lietuvos TSR taurė: 1953 m.
 TSRS taurė: 1953 m.
 TSRS tautų spartakiada: bronza – 1956 m.
Trenerio karjera
 Vasaros olimpinės žaidynės: bronza – 1992 m. (kaip asistentas)
Įvertinimai
 LTSR nusipelnęs mokytojas: 1978 m.
 LTSR nusipelnęs treneris: 1986 m.
 Lietuvos tautinio olimpinio komiteto Olimpinė žvaigždė: 2001 m.
 2005 m. Panevėžyje R. Sargūnui prie jo vardo sporto gimnazijos atidengtas paminklas (aut. A. Vytėnas)
 2000 m. Panevėžio krepšinio federacija ir krepšinio klubas „Panevėžys“ įsteigė Raimundo Sargūno taurę
 2015 m. Panevėžio miesto savivaldybės taryba Panevėžio sporto vidurinei mokyklai suteikė Raimundo Sargūno sporto gimnazijos pavadinimą.Raimundas Sargūnas – Panevėžio šlovės alėja: žymiausieji kraštiečiai, paneveziokrastas.pavb.lt

 Šaltiniai 

Kategorija:Lietuvos krepšininkai
Kategorija:Lietuvos krepšinio treneriai